KaŽdodenná súČasŤ nášho Života
T ý k a   s a   t o   n á s   v š e t k ý c h

        Vážení čitatelia,
      v dvoch predchádzajúcich pokračovania Projektu CO obyvateľstva sme si povedali o možnom vzniku mimoriadnej udalosti, na ktorú sme boli vopred resp. v čase jej vzniku upozornení varovacou sieťou sirén, /obecný rozhlas/, v čase kedy sa človek alebo skupina ľudí môže dostať do stavu tiesne a máme možnosť volať linku 112. V tých závažnejších prípadoch kedy je vyhlásená mimoriadna situácia napr.  ohrozené obydlia vplyvom povodňových záplav / spadnutie SUPERCELY – spadnutie obrovského množstva vody na koncentrované úzko vyprofilované územie /, svahové deformácie, únik nebezpečných látok, veterné smršte, snehové závaly a ich narastajúca intenzita, kde dochádza k bezprostrednému ohrozeniu na životoch, môže viesť až k evakuácii obyvateľstva organizovanej špecializovanými resp. profesionálnymi pracovníkmi obcí a útvarmi CO a KR /evakuačné komisie/. A tu sa nám vynárajú niektoré otázky. Viem aké potrebné úkony mám vykonať? Ako sa správať?  A hlavne, čo pri opustení ohrozeného územia si mám so sebou zobrať? V nasledujúcich riadkoch Vám  predkladáme niekoľko rád a zásad.
Čo robiť pri evakuácii?
Evakuácia je odsun ohrozených osôb, zvierat, prípadne vecí z ohrozeného územia. Vyhlasuje sa až po vyhlásení mimoriadnej situácie. Vykonáva sa z dôvodu nevyhnutného časového obmedzenia pobytu osôb na ohrozenom území krátkodobo, s možným návratom osôb do 72 hodín dlhodobo, s možným návratom po 72 hodinách.
AKÉ NEVYHNUTNÉ  OPATRENIA  VYKONAŤ  PRED EVAKUÁCIOU?	
•	Uhasiť otvorený oheň vo vykurovacích zariadeniach a iných spaľovacích zariadeniach.
•	Vypnúť kúrenie.
•	Uzatvoriť hlavný prívod vody, plynu, elektrinu nevypínať.
•	Odpojiť anténne zvody.
•	Vypnúť elektrické spotrebiče (mimo chladničiek a mrazničiek).
•	Pripraviť si evakuačnú batožinu, uzamknúť byt a urýchlene sa dostaviť na určené miesto evakuácie.
•	Presvedčiť sa, či susedia vedia o vzniknutej situácii a o evakuácii.
•	Ak môžete, sledujte rozhlas, televíziu, miestny rozhlas ap., kde sa dozviete informácie o možnom ohrození.
•	Pomôcť imobilným obyvateľom a upozorniť na obyvateľov, ktorí odmietli evakuáciu.

DODRŽIAVAŤ  POKYNY  PRACOVNÍKOV  ZABEZPEČUJÚCICH   EVAKUÁCIU !!!	

EVAKUAČNÁ   BATOŽINA /úkrytová/
Hmotnosť evakuačnej batožiny nemôže presiahnuť:  dospelé osoby– 50 kg na jednu osobu, u detí– 25 kg na jednu osobu.

Odporúčaná evakuačná batožina /úkrytová/ :
•	osobné doklady, dôležité dokumenty, cennosti, peniaze,
*	osobné lieky a nevyhnutné zdravotnícke potreby,
*	základné potraviny na dva až tri dni, čaj, vodu,                                                                                      
*	predmety dennej potreby a osobnej hygieny,
*	vreckovú lampu, sviečku, zápalky,
*	prikrývku, spací vak,
*	náhradnú osobnú bielizeň, náhradný odev, obuv, nepremokavý plášť,
*	ďalšie nevyhnutné osobné veci,/ toaletný papier, igelitové vrecúška, špagát, prikrývka hlavy, dýchacie rúška, prípadne
          auto lekárnička/  
                                                                                                                             Organizácia evakuácie –evakuačné zariadenia
             Zásady smeru pohybu evakuovaných

                                                                                  VTÚ a KM a civilnej ochrany Sl. Ľupča, Odbor CO a KR ObÚ  Žiar nad Hronom
                   				                                  Pokračovanie na budúce